[{"text_idx": "#000001", "text": "NewyddionSwyddiNewyddion CymunedNewyddion yr AcademiScarlets TVAdroddiadau Gemau"}, {"text_idx": "#000013", "text": "Gyda rhanbarthau rygbi Cymru yn dychwelyd i\u2019r maes fis nesaf i gwblhau\u2019r tymor Guinness PRO14, mi fydd y pedair ge\u0302m ddarbi sy\u2019n weddill i\u2019w gweld ar S4C."}, {"text_idx": "#000014", "text": "Wedi\u2019r pandemig COVID-19 orfodi seibiant yn y gystadleuaeth ers mis Mawrth, mae bwrdd y PRO14 wedi llunio diweddglo amgen i\u2019r tymor 2019/20, gan gwtogi\u2019r nifer o gemau o 21 i 15."}, {"text_idx": "#000015", "text": "Yn y ddau benwythnos sydd yn weddill yn y tymor arferol, fe fydd rhanbarthau Cymru yn mynd benben a\u0302\u2019i gilydd mewn dau rownd o gemau darbi. Mi fydd y pedair ge\u0302m i\u2019w gweld yn hwyrach ymlaen yr un diwrnod ar S4C yn ystod oriau brig."}, {"text_idx": "#000016", "text": "Mi fydd y gystadleuaeth yn ail-ddechrau ar nos Wener 21 Awst. Yna ar ddydd Sadwrn 22 Awst, bydd y Scarlets yn herio Gleision Caerdydd ym Mharc y Scarlets, gyda\u2019r ge\u0302m gyfan i\u2019w weld ar S4C am 8.00yh. Ar ddydd Sul 23 Awst, bydd y Gweilch yn croesawu\u2019r Dreigiau i Stadiwm Liberty, ac mi fydd y ge\u0302m yna yn cael ei dangos am 9.00yh."}, {"text_idx": "#000017", "text": "Ar benwythnos olaf y tymor arferol, Rodney Parade fydd y lleoliad ar gyfer y ddwy darbi. Mi fydd y Dreigiau a\u2019r Scarlets yn cwrdd ar ddydd Sadwrn 29 Awst, gyda\u2019r ge\u0302m i\u2019w gweld yn ei chyfanrwydd am 8.00yh. Ar ddydd Sul 30 Awst, bydd Gleision Caerdydd yn herio\u2019r Gweilch, gyda\u2019r ge\u0302m yn cael ei ddangos am 9.00yh."}, {"text_idx": "#000018", "text": "Bydd yr holl gemau i\u2019w gweld ar Clwb Rygbi, sy\u2019n cael ei gynhyrchu gan BBC Cymru."}, {"text_idx": "#000019", "text": "Mi fydd gemau rownd cynderfynol y Guinness PRO14 yn cael eu cynnal ar ddydd Sadwrn 5 Medi, gyda\u2019r ge\u0302m rownd derfynol yn cael ei gynnal wythnos yn ddiweddarach ar ddydd Sadwrn 12 Medi."}]